Vastus:  Raiud raskelt madalamate keelte peal ja kõige peenemat ei puutugi või on ehk  ülejäänud timmerid kulunud peale selle kõrge e.  Täpsemalt teadmata on raske õiget vastust anda aga võimalused on veel sellised...  Jämedamate keelte peal on ikka rohkem pinget, kui peenikese peal seega võivad täpselt samas seisukorras timmerid natuke järgi anda jämedamate keelte pinget taludes.  Mõnedel kitarridel on kohe teada selline eripära, et vajuvad kergesti häälest ära.  Selge on see, et kitarri tuleb aegajalt üle häälestada. Äkki oled lihtsalt liiga jämedate keelte komplekti peale lajatanud?  Aga äkki on Su repertuaar selline, et kasutad mingeid venitusi rohkem nende jämedate keelte peal vms.  Rääkisime Angus  Youngiga just Sinu keelteprobleemist. Ta arvas ka, et kui Sa mingit lolli setupi viga ei ole teinud näiteks keelte valikul ja aparaat pole ära kurnatud, siis ei tohiks kitarril midagi viga olla. Põhjus peitub Sinu mängustiilis ja/või keeltekasutuses. No ja selles ei ole midagi imelikku, kui kitarri aegajalt häälestada tuleb. Häälestust tasub kontrollida praktiliselt peale iga lugu. Kogenud kõrv kuuleb häälestusvea ära tõmmates korra sõrmega üle lahtiste keelte.